La cançó de la candidatura de Paterna a Ciutat Europea de l'Esport, premiada per la Akademia Music Award
20/09/2017

# La cançó de la candidatura de Paterna a Ciutat Europea de l'Esport, premiada per la Akademia Music Award

[![La cançó de la candidatura de Paterna a Ciutat Europea de l'Esport, premiada per la Akademia Music Award](/images/noticias/2017/09/cancion-1.jpg)](/images/noticias/2017/09/cancion-1.jpg)

20.09.2017

*   L'Alcalde de Paterna, Juan Antonio Sagredo junt amb la regidora de Tradicions, Cultura i Foc, Paqui Periche i el regidor d'Esports, José Manuel Mora, han rebut hui a l'artista en l'Ajuntament per a felicitar-lo pel nou èxit collit.
*   Sagredo: “Estem davant un mestre de la composició, sempre disposat a col·laborar amb l'Ajuntament, que ha aconseguit que les bandes sonores de dos esdeveniments tan importants per a Paterna siguen conegudes i reconegudes a nivell internacional”.

La cançó oficial de la candidatura de Paterna a Ciutat Europea de l'Esport composta pel músic paterner Josué Vergara ha sigut premiada per la Akademia Music Award.

Sota el títol “Land of Fire”, el tema que dóna vida a la candidatura esportiva paternera s'ha convertit així en el tercer premi que rep Vergara de la Akademia Music Award en reconeixement al seu treball musical, un palmarès al que cal afegir la peça de capçalera del Festival de Cinema Antonio Ferrandis de Paterna que va compondre l'any passat i que està nominada als Hollywood Music in Media Awards que se celebraran el pròxim 16 de novembre.

L'Alcalde de Paterna, Juan Antonio Sagredo juntament amb la regidora de Tradicions, Cultura i Foc, Paqui Periche i el regidor d'Esports, José Manuel Mora, han rebut hui a l'artista en l'Ajuntament per a felicitar-li pel nou èxit collit i traslladar-li el seu orgull “per aconseguir que les bandes sonores de dos esdeveniments tan importants per a Paterna siguen conegudes i reconegudes a nivell internacional”.

“Sens dubte, estem davant un geni de la composició, un artista sempre disposat a col·laborar amb el nostre consistori que està portant el nom del nostre poble fins al més alt”, ha assenyalat Sagredo.

![La cançó de la candidatura de Paterna a Ciutat Europea de l'Esport, premiada per la Akademia Music Award. Imatge2](/images/noticias/2017/09/cancion-2.jpg)

Amb aquest premi, ja són tres les medalles de la Akademia Music Award que rep Josué Vergara, un extens i imparable palmarès al que cal afegir dues medalles de plata del Global Music Award així com la candidatura de la cançó del Festival de Cinema Antonio Ferrandis de Paterna a aquests premis i l'Esment d'Honor que va rebre fa uns mesos en els “Jerry Goldsmith Awards" celebrats a Màlaga.